છેલ્લા બે દિવસથી આકાશમાં વાદળો ઘેરાવા સાથે સર્જાયેલા વરસાદી માહોલમાં મંગળવારે રાત્રિના આણંદમાં સવા ઇંચ અને ઉમરેઠમાં એક ઇંચ સાથે જિલ્લામાં સાર્વત્રિક હળવો વરસાદ થયો હતો. બુધવારે દિવસ દરમ્યાન આકાશમાં ઘેરાયેલા વાદળો વચ્ચે ક્યાંક છાંટા તો કેટલાંક સ્થળે હળવા વરસાદનું ઝાપટું પડ્યું હતું. ત્યારે હજી બે ત્રણ દિવસમાં મધ્યમથી ભારે વરસાદ થવાનો હવામાન વિભાગ દ્વારા વર્તારો કરવામાં આવ્યો છે.